স্বাস্থ্য প্রকৌশল অধিদপ্তর

স্বাস্থ্য প্রকৌশল অধিদপ্তর(এইচইডি) বাংলাদেশের সরকারি স্বাস্থ্য অবকাঠামো নির্মাণ, উন্নতিকরণ ও রক্ষণাবেক্ষণের দায়িত্বে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি নিয়ন্ত্রক সংস্থা। ব্রিগেডিয়ার জেনারেল মীর সারোয়ার হোসাইন চৌধুরী,এএফডব্লিউসি,পিএসসি স্বাস্থ্য প্রকৌশল অধিদপ্তরের বর্তমান প্রধান প্রকৌশলী। বাংলাদেশের নিভৃত পল্লীর জনগণসহ আপামর জনগোষ্ঠীর দোরগোড়ায় স্বাস্থ্য ও পরিবার পরিকল্পনা অবকাঠামোগত সুযোগ সুবিধা তথা স্বাস্থ্য সেবা পৌঁছে দেয়ার জন্য স্বাস্থ্য ও পরিবার কল্যাণ মন্ত্রণালয়ের স্বাস্থ্য উইং এর অধীনে ১৯৭৪ বিল্ডিং প্ল্যানিং এন্ড ডিজাইন ইউনিট (বিপিডিইউ) এবং পরিবার পরিকল্পনা উইং এর অধীনে ১৯৭৯ সালে কনষ্ট্রাকশন ম্যানেজমেন্ট সেল (সিএমসি) নামে দুটি ইঞ্জিনিয়ারিং ইউনিট/সেল গঠন করা হয়। পরবর্তীতে ৪র্থ জনসংখ্যা এবং স্বাস্থ্য প্রকল্পের আওতায় ১৯৯১ সালে প্রকল্প বাস্তবায়নে স্বচ্ছতা, জবাবদিহিতা, গতিশীলতা ও আর্থিক শৃঙ্খলা নিশ্চিতকরণের লক্ষ্যে বিপিডিইউ এবং সিএমসি’কে একীভূত করে নির্মাণ ও রক্ষণাবেক্ষণ ব্যবস্থাপনা ইউনিট (সিএমএমইউ) শীর্ষক প্রকল্প প্রতিষ্ঠা করা হয়। পরবর্তীতে ০১/০১/১৯৯৭ খ্রিঃ তারিখ হতে সিএমএমইউ এর ৩৮৬ টি পদ রাজস্বখাতে স্থানান্তরিত হয়। মন্ত্রণালয়ের ভৌত অবকাঠামো নির্মাণ, রক্ষণাবেক্ষণ ও মেরামতের কর্মপরিধি বহুগুণ বৃদ্ধি পাওয়ায় এবং প্রকল্প বাস্তবায়নে স্বচ্ছতা, জবাবদিহিতা ও কাজে গতিশীলতা আনয়নের স্বার্থে এবং সরকারের স্বল্প ও দীর্ঘ মেয়াদী পরিকল্পনা বাস্তবায়নের লক্ষ্যে স্বাস্থ্য ও পরিবার কল্যাণ মন্ত্রণালয়ের প্রস্তাবে সংস্থাপন মন্ত্রণালয় (বর্তমান জনপ্রশাসন মন্ত্রণালয়), অর্থ মন্ত্রণালয় এবং সচিব কমিটির সুপারিশের প্রেক্ষিতে স্বাস্থ্য ও পরিবার কল্যাণ মন্ত্রণালয়ের স্মারক নং-স্বাপকম/নির্মাণ/HED-২৭/০৩ (অংশ)/১০২, তারিখঃ ২২ মার্চ, ২০১০ এর মাধ্যমে সরকারের সিদ্ধান্তের আলোকে মন্ত্রণালয়ের অধীন নির্মাণ ও রক্ষণাবেক্ষণ ব্যবস্থাপনা ইউনিট (সিএমএমইউ) কে সংযুক্ত দপ্তর (Attached Department) হিসাবে স্বাস্থ্য প্রকৌশল অধিদপ্তর বা Health Engineering Department (HED) এ উন্নীত করা হয়। এইচইডি এর উপর অর্পিত দায়িত্ব অনুযায়ী কাজের পরিধি ক্রমান্নয়ে বৃদ্ধি পাওয়ায় স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সুপারিশের প্রেক্ষিতে স্বাস্থ্য ও পরিবার কল্যাণ মন্ত্রণালয়ের প্রস্তাবে জনপ্রশাসন মন্ত্রলালয়, অর্থ মন্ত্রণালয় ও প্রশাসনিক উন্নয়ন সংক্রান্ত সচিব কমিটির কর্তৃক অনুমোদন এবং অন্যান্য আনুষ্ঠানিকতা পালন পূর্বক স্বাস্থ্য ও পরিবার কল্যান মন্ত্রণালয়ের নির্মাণ শাখা কর্তৃক ২৩/১২/২০১৮ খ্রিঃ তারিখ ৪৫.০০.০০০০.১৫৬.১৫.০৫৭.১৮-৭৩২ নং স্মারকের মাধ্যমে স্বাস্থ্য ও পরিবার কল্যান মন্ত্রণালয়ের স্বাস্থ্য সেবা বিভাগাধীন স্বাস্থ্য প্রকৌশল অধিদপ্তরের বিদ্যমান ৬১৯ টি পদের অতিরিক্ত ৪২৪ টি পদের সৃজন করা হয়। বর্তমানে স্বাস্থ্য প্রকৌশল অধিদপ্তরের মোট পদের সংখ্যা ১০৪৩। রূপকল্প : মানসম্মত স্বাস্থ্য অবকাঠামো উন্নত স্বাস্থ্যসেবার সহায়ক। অভিলক্ষ্য : যথাসময়ে স্বাস্থ্য ও পরিবার পরিকল্পনা অবকাঠামো নির্মাণ, উন্নীতকরণ এবং বিদ্যমান অবকাঠামো সম্প্রসারণসহ মানসম্মত মেরামত ও রক্ষণাবেক্ষণ এর মাধ্যমে স্থাপনাসমূহকে উন্নত স্বাস্থ্যসেবা প্রদানের উপযোগী রাখা। "3 hospitals not launched in decade"। The Daily Star (ইংরেজি ভাষায়)। ৫ সেপ্টেম্বর ২০১৮। সংগ্রহের তারিখ ২৮ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Seven Rings Cement pays homage to infrastructure dev authorities"। The Daily Star (ইংরেজি ভাষায়)। ৩০ অক্টোবর ২০১৭। সংগ্রহের তারিখ ২৮ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Health Engineering Department ( HED )"। hed.gov.bd। ২৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) স্বাস্থ্য প্রকৌশল অধিদপ্তরের ওয়েবসাইট